
BIROUL PERMANENT

AL

CAMEREI DEPUTAŢILOR



Vă înaintăm, alăturat Raportul asupra proiectului de Lege privind aprobarea Ordonanţei de urgenţă a Guvernului nr.44/2003 pentru prorogarea termenului prevăzut la art.4 din Ordonanţa de urgenţă a Guvernului nr.100/2001 privind acumularea cantităţii de 3 milioane tone de cărbune energetic de către Administraţia Naţională a Rezervelor de Stat în anul 2001, transmis cu adresa nr.408 din 26 iunie 2003 şi înregistrat cu nr.23/142/2003.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege privind aprobarea Ordonanţei de urgenţă a Guvernului nr.44/2003 pentru prorogarea termenului prevăzut la art.4 din Ordonanţa de urgenţă a Guvernului nr.100/2001 privind acumularea cantităţii de 3 milioane tone de cărbune energetic de către Administraţia Naţională a Rezervelor de Stat în anul 2001



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.44/2003 pentru prorogarea termenului prevăzut la art.4 din Ordonanţa de urgenţă a Guvernului nr.100/2001 privind acumularea cantităţii de 3 milioane tone de cărbune energetic de către Administraţia Naţională a Rezervelor de Stat în anul 2001, transmis cu adresa nr.408 din 26 iunie 2003 şi înregistrat cu nr.23/142 din 27 iunie 2003.



Senatul a adoptat proiectul de lege în şedinţa din 23 iunie 2003.



Consiliul Legislativ a avizat favorabil proiectul de lege conform avizului nr.870/06.06.2003.



De asemenea, Comisia juridică, de disciplină şi imunităţi a avizat favorabil proiectul de lege cu avizul nr.31/734/1 iulie 2003.



Proiectul de lege are ca obiect de reglementare, prorogarea cu 90 de zile a termenului prevăzut la art.4 din Ordonanţa de urgenţă a Guvernului nr.100/2001 şi care se referă la termenul în care trebuie restituită cantitatea de cărbune energetic împrumutat în iarna 2002-2003 de la rezervele de stat şi care s-a împlinit la data de 11.06.2003. Această prorogare este necesară ca urmare a capacităţii limitate de stocare în centralele societăţii Termoelectrica dar şi a pericolului de degradare a cărbunelui stocat şi apariţiei fenomenului de autoaprindere.





În conformitate cu prevederile art.60 din Regulamentul Camerei Deputaţilor, comisia a examinat proiectul de lege în şedinţa din 2 septembrie 2003.



La lucrările comisiei au participat, ca invitaţi, conform prevederilor art.51 şi 52 din Regulamentul Camerei Deputaţilor, domnul Adrian Gurău - secretar de stat la Administraţia Naţională a Rezervelor de Stat, domnişoara Raluca Ghişoiu şi domnul Gabriel Băleanu - din cadrul Ministerului Economiei şi Comerţului.



La lucrările comisiei au fost prezenţi 22 deputaţi din totalul de 24 membri ai comisiei.



După dezbateri, membrii Comisiei pentru industrii şi servicii au hotărât, în unanimitate, ca proiectul de Lege privind aprobarea Ordonanţei de urgenţă a Guvernului nr.44/2003 pentru prorogarea termenului prevăzut la art.4 din Ordonanţa de urgenţă a Guvernului nr.100/2001 privind acumularea cantităţii de 3 milioane tone de cărbune energetic de către Administraţia Naţională a Rezervelor de Stat în anul 2001, să fie supus, spre dezbatere şi adoptare, plenului Camerei Deputaţilor, în forma adoptată de Senat.



Prin conţinutul şi obiectul său de reglementare, proiectul de lege face parte din categoria legilor ordinare.
                  PREŞEDINTE,                                    SECRETAR,

                    István Antal                                      Aurelia Vasile

Expert,

Silvia Vlăsceanu

